CELEX: 32011D0386
Language: lv
Date: 2011-06-24 00:00:00
Title: 2011/386/ES: Eiropadomes Lēmums ( 2011. gada 24. jūnijs ), ar ko ieceļ Eiropas Centrālās bankas priekšsēdētāju

1.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 173/8
            
         EIROPADOMES LĒMUMS
   (2011. gada 24. jūnijs),
   ar ko ieceļ Eiropas Centrālās bankas priekšsēdētāju
   (2011/386/ES)
   EIROPADOME,
   ņemot vērā Līgumu par Eiropas Savienības darbību un jo īpaši tā 283. panta 2. punktu,
   ņemot vērā Protokolu par Eiropas Centrālo banku sistēmas statūtiem un Eiropas Centrālās bankas statūtiem un jo īpaši tā 11.2. punktu,
   ņemot vērā Eiropas Savienības Padomes ieteikumu (1),
   ņemot vērā Eiropas Parlamenta atzinumu (2),
   ņemot vērā Eiropas Centrālās bankas Padomes atzinumu (3),
   tā kā:
   
               (1)
            
            
               Eiropas Centrālās bankas priekšsēdētāja Jean Claude TRICHET kunga, kuru amatā iecēla ar 2003. gada 16. oktobra lēmumu (4), pilnvaru laiks beidzas 2011. gada 31. oktobrī, tādēļ ir nepieciešams iecelt jaunu Eiropas Centrālās bankas priekšsēdētāju.
            
         
               (2)
            
            
               Eiropadome vēlas iecelt Mario DRAGHI kungu, kurš pēc tās ieskatiem atbilst visām Līguma 283. panta 2. punktā noteiktajām prasībām,
            
         IR PIEŅĒMUSI ŠO LĒMUMU.
   1. pants
   Ar šo Mario DRAGHI kungs tiek iecelts par Eiropas Centrālās bankas priekšsēdētāju uz astoņu gadu pilnvaru laiku no 2011. gada 1. novembra.
   2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā tā pieņemšanas dienā.
   
      Briselē, 2011. gada 24. jūnijā
      
         
            Eiropadomes vārdā –
         
            priekšsēdētājs
         
         H. VAN ROMPUY
      
   
   
      (1)  OV L 150, 9.6.2011., 8. lpp.
   
      (2)  Atzinums sniegts 2011. gada 23. jūnijā (Oficiālajā Vēstnesī vēl nav publicēts).
   
      (3)  OV C 182, 23.6.2011., 6. lpp.
   
      (4)  Lēmums, ko valstu vai valdību vadītāju līmenī, savstarpēji vienojoties, pieņēmušas to dalībvalstu valdības, kuru valūta ir euro (2003. gada 16. oktobris), ar ko ieceļ Eiropas Centrālās bankas priekšsēdētāju (OV L 277, 28.10.2003., 16. lpp.).